Lav et referat af nedenstående tekst:

Tekst:
Efter nogle våde døgn med skybrud flere steder i landet er der mere regn på vej, og der kan lokalt falde store nedbørsmængder, når regn- og tordenbyger i det kommende døgn igen vil ramme store dele af landet. Det er et større lavtryksområde, der skal bruge det meste af weekenden på at passere Danmark, som giver det fortsat ustadige sensommervejr. Varm og fugtig luft vil fra sydøst strømme op over Danmark i den nederste del af atmosfæren, mens koldere polarluft ruller ind over Danmark i stor højde. Den kombination giver i de kommende døgn en ustabil atmosfære, der giver risiko for, at der kan dannes kraftige byger mange steder i landet. Regn- og tordenbyger breder sig op over Danmark Fredagen begynder med regn og byger, der breder sig op over landet fra syd. I Nordjylland kan der dog i perioder komme relativt kraftige byger. Det er dog først ud på eftermiddagen, at der er risiko for, at regn- og tordenbyger i et mere udbredt omfang kommer op over landet fra sydvest. I løbet af aftenen og natten breder området med byger sig op over store dele af landet, og lokalt er der risiko for skybrud. Sidst på natten vil bygerne især dannes over Kattegat og drive ind over den nordlige del af Jylland. Lørdag vil vi fortsat ligge i den ustabile luftmasse og flere steder kan der igen dannes kraftige byger, der kan være med både torden og risiko for skybrud. Det betegnes som skybrud, når der falder mere end 15 millimeter regn på en halv time. Prognoser har op til 50 millimeter regn Prognoserne er ikke helt enige om, hvor bygerne falder eller hvor meget regn, der kommer. Tendensen er dog helt klar. De steder bygerne kommer, vil der falde store mængder regn. To af TV 2 VEJRETs prognoser har frem til lørdag aften op til mellem 40 og 50 millimeter regn, hvor der falder mest. Og så er prognoserne også relativt enige om, at de byger, der dannes over Kattegat fra sent natten til lørdag, vil ramme den nordlige del af Jylland. Det er dog mere usikkert, hvor mange byger, der opstår i løbet af lørdagen. Her er der især over Midtjylland risiko for meget kraftige byger. Nogle steder har allerede fået over 100 millimeter regn Med udsigt til mere regn hen over weekenden fortsætter det våde augustvejr. Indtil videre er der faldet 55 millimeter på landsplan, hvor det meste regn efter en tør og varm start på august er faldet inden for de seneste 10 dage. Da en stor del af regnen er faldet i forbindelse med kraftige byger er der store regionale forskelle på, hvor meget regn, der er faldet. Mest regn er der faldet i Roskilde, hvor man i løbet af august har fået 132 millimeter, mens der i Herning er faldet 123 millimeter regn. I både Bredebro i Sønderjylland og ved Skovshoved i Nordsjælland er der i den forgangne måned faldet over 100 millimeter. Den største nedbørsmængde på et døgn faldt ved Skovshoved, hvor der under et usædvanligt kraftigt skybrud den 19. august faldt hele 72,6 millimeter. Heraf faldt de 64,8 millimeter på blot én time. Den normale nedbørsmængde for hele august er på landsplan 67 millimeter.

Referat:
Nogle steder i landet er der i august allerede faldet over 100 millimeter regn - og mere er på vej.